**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՆԱԿՉՈՒԹՅԱՆ ՍԱՆԻՏԱՐԱՀԱՄԱՃԱՐԱԿԱՅԻՆ ԱՆՎՏԱՆԳՈՒԹՅԱՆ ԱՊԱՀՈՎՄԱՆ**

**ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1**. «Բնակչության սանիտարահամաճարակային անվտանգության ապահովման մասին» Հայաստանի Հանրապետության 1992 թվականի դեկտեմբերի 12-ի թիվ ՀՕ-43-Ն օրենքի (այսուհետ՝ Օրենք) նախաբանում «և բարենպաստ պայմաններ ապահովում նրա և ապագա սերունդների կենսունակության համար» բառերը փոխարինել «, ապահովում են հիվանդությունների կանխարգելումը և բարենպաստ պայմանները մարդու և նրա ապագա սերունդների կենսունակության համար» բառերով։

**Հոդված 2.** Օրենքի 1-ին հոդվածի 1-ին մասի`

1. 4-րդ պարբերությունում «հիգիենիկ և համաճարակային իրադրության» բառերը փոխարինել «սանիտարահամաճարակային իրավիճակի» բառերով,
2. 5-րդ պարբերությունը շարադրել հետևյալ խմբագրությամբ.

«ներքին (արտադրական) հսկողության և պետական սանիտարահիգիենիկ և հակահամաճարակային վերահսկողության մեխանիզմի արմատավորմամբ:»:

**Հոդված 3.** Օրենքի 4-րդ հոդվածը շարադրել նոր խմբագրությամբ.

«Հոդված 4. Սանիտարական կանոնները և հիգիենիկ նորմատիվները

«Սանիտարական կանոնները և հիգիենիկ նորմատիվները (այսուհետ` սանիտարական կանոններ) սահմանում են բնակչության համար շրջակա միջավայրի անվտանգության և ոչ վնասակարության չափանիշները, հիվանդությունների կանխարգելման գործընթացին ներկայացվող ու մարդու կենսագործունեության համար բարենպաստ պայմանների ապահովման պահանջները:

Սանիտարական կանոնների կատարումը պարտադիր է բոլոր պետական մարմինների, ձեռնարկությունների, հիմնարկների, կազմակերպությունների, ինչպես նաև պաշտոնատար անձանց և քաղաքացիների համար:»:

**Հոդված 4.** Օրենքի 5-րդ հոդվածի 1-ին մասի`

1. 3-րդ կետը շարադրել նոր խմբագրությամբ.

«3) հաստատում է բնակչության առողջության պահպանման և բարելավման ծրագրեր` ուղղված հիվանդությունների, թունավորումների կանխարգելմանը, հանրային առողջապահության բնագավառում հանրային առողջապահության անվտանգությանն սպառնացող իրավիճակների հետևանքների վերացմանը, և բնակչության սանիտարահամաճարակային անվտանգության ապահովման բնագավառում գիտատեխնիկական նվաճումների ներդրմանը:»,

1. 4-րդ կետից հանել «զանգվածային» բառը,
2. 6-րդ կետից հանել «բնակչության շրջանում կազմակերպում է հիգիենիկ դաստիարակությունը և ուսուցումը,» բառերը։

**Հոդված 5.** Օրենքի 6-րդ հոդվածը շարադրել նոր խմբագրությամբ.

«Հոդված 6. Հայաստանի Հանրապետության առողջապահության բնագավառում պետական կառավարման լիազոր մարմնի լիազորությունները բնակչության սանիտարահամաճարակային անվտանգության ապահովման բնագավառում

 Հայաստանի Հանրապետության առողջապահության բնագավառում պետական կառավարման լիազոր մարմինն (այսուհետ՝ Լիազոր մարմին) իր իրավասության շրջանակներում իրականացնում է՝

1) բնակչության սանիտարահամաճարակային անվտանգության ապահովման բնագավառում, ներառյալ՝ սննդամթերքի անվտանգության ոլորտում, պետական քաղաքականության մշակումն ու դրա իրականացման ապահովումը.

2) բնակչության սանիտարահամաճարակային անվտանգության ապահովման ոլորտում բնակչության առողջության պահպանման և բարելավման ծրագրերի մշակումը և դրանց իրականացման դիտարկումը.

3) սանիտարական կանոնների մշակումն ու հաստատումը.

4) համաճարակաբանական դիտարկման, բնակչության առողջության վրա շրջակա միջավայրի գործոնների ազդեցության սոցիալ-հիգիենիկ դիտարկման իրականացումը.

5) բնակչության սանիտարահամաճարակային անվտանգության ապահովման կազմակերպական և իրականացման մեթոդական ղեկավարումը.

6) սանիտարահամաճարակային անվտանգության ապահովման վերաբերյալ բնակչության իրազեկումը, բժշկական ու հիգիենիկ ուսուցումը և առողջ ապրելակերպի քարոզչությունը:»:

**Հոդված 6**. Օրենքի 7-րդ հոդվածի 1-ին մասի`

1) 2-րդ պարբերությունից հանել «զանգվածային» բառը,

2) 3-րդ պարբերությունը շարադրել նոր խմբագրությամբ.

«Տեսչական մարմնի վերահսկողության ոլորտում գործող տնտեսավարող սուբյեկտների գործունեությանն առնչվող իրավական ակտերով սահմանված պահանջների վերաբերյալ իրազեկումը:»,

3) 4-րդ պարբերությունն ուժը կորցրած ճանաչել:

**Հոդված 7**. Օրենքի 8-րդ հոդվածի 1-ին մասի`

1. 2-րդ կետում «տեղական ծրագրերը, վերահսկողություն» բառերը փոխարինել «ծրագրեր, համատեղ իրավական ակտեր, հսկողություն» բառերով,
2. 4-րդ կետից հանել «զանգվածային» բառը, «վարակիչ հիվանդությունների» բառերից հետո լրացնել «բռնկումների,» բառը,
3. 5-րդ կետը շարադրել նոր խմբագրությամբ.

«5) ընդունում են որոշումներ հիվանդությունների և թունավորումների, վարակիչ հիվանդությունների բռնկումների, համաճարակների առաջացման դեպքում իրենց տարածքում լիազոր մարմնի առաջարկությամբ սահմանափակող միջոցառումներ, այդ թվում՝ կարանտին սահմանելու և դրանք չեղյալ հայտարարելու մասին.»,

1. 6-րդ կետից հետո լրացնել հետևյալ բովանդակությամբ 7-րդ կետով.

«7) իրականացնում են այլ լիազորություններ՝ Հայաստանի Հանրապետության օրենքով սահմանված դեպքերում:»:

**Հոդված 8.** Օրենքի 9-րդ հոդվածի`

1. 1-ին մասի 1-ին կետը շարադրել նոր խմբագրությամբ.

«1) պետական մարմիններից ստանալ տեղեկություններ բնակչության առողջության, սանիտարահամաճարակային իրավիճակի, շրջակա միջավայրի վիճակի և սանիտարական կանոնների մասին.»,

2) 2-րդ մասում «պարտավոր են» բառից առաջ լրացնել «, իրենց իրավասության սահմաններում, » բառերը,

1. 2-րդ մասի 5-րդ կետը շարադրել հետևյալ խմբագրությամբ.

«5) կազմակերպել աշխատողների իրազեկումը սանիտարահամաճարակային անվտանգության ոլորտում, բժշկական ու հիգիենիկ ուսուցում և առողջ ապրելակերպի քարոզչությունը:»:

**Հոդված 9**. Օրենքի 10-րդ հոդվածի`

1. 1-ին մասի 3-րդ կետում հանել «և դրանց իրականացումը վերահսկելու» բառերը,
2. 2-րդ մասի 4-րդ կետում «սանիտարահիգիենիկ» բառից հետո լրացնել «կանխարգելիչ» բառը:

**Հոդված 10.** Օրենքի 12-րդ հոդվածի`

1. 2-րդ մասից հանել «Շինարարության նպատակով հողահատկացումները, նախագծման նորմերի շինարարության, վերակառուցման և կառուցապատման նախագծային ու նորմատիվային փաստաթղթերի հաստատումը,» բառերը,
2. 3-րդ մասից հանել «դրական» բառը, իսկ «լիազորված» բառը փոխարինել «Լիազոր» բառով։

**Հոդված 11.** Օրենքը լրացնել նոր 13 **1**  հոդվածով` հետևյալ բովանդակությամբ.

«Հոդված 13**1.** Հայաստանի Հանրապետության բնակչության սանիտարահամաճարակային անվտանգության ապահովման և պետական վերահսկողության առանձնահատկությունները սննդամթերքի անվտանգության բնագավառում

Սննդամթերքի անվտանգության բնագավառում սանիտարահամաճարակային անվտանգության ապահովման և պետական վերահսկողության առանձնահատկությունները սահմանվում են «Սննդամթերքի անվտանգության մասին» և «Սննդամթերքի անվտանգության պետական վերահսկողության մասին» Հայաստանի Հանրապետության օրենքներով և այլ իրավական ակտերով։»:

**Հոդված 12.** Օրենքի 14-րդ հոդվածը շարադրել նոր խմբագրությամբ.

«Հոդված 14. Հայաստանի Հանրապետությունում սանիտարահամաճարակային հսկողության և պետական գրանցման ենթակա ապրանքների կիրառմանը ներկայացվող պահանջներ

«Հայաստանի Հանրապետությունում սանիտարահամաճարակային հսկողության և պետական գրանցման ենթակա ապրանքները, որոնց անվտանգության պահանջները սահմանված չեն տեխնիկական կանոնակարգերով, թույլատրվում է կիրառել Լիազոր մարմնի կողմից Հայաստանի Հանրապետության օրենսդրությամբ սահմանված կարգով գրանցումից հետո՝ անվտանգությունը հավաստող փաստաթղթի՝ պետական գրանցման վկայականի առկայությամբ:»:

**Հոդված 13.** Օրենքը լրացնել նոր 14 **1**  հոդվածով հետևյալ բովանդակությամբ.

«Հոդված 141  Մարդու համար ախտածնության 1-4-րդ խմբերի միկրոօրգանիզմների արտադրությանը, մշակմանը, տեղափոխմանը, դեպոնացմանը, օգտագործմանը, պահպանմանը և ոչնչացմանը ներկայացվող պահանջներ

Հայաստանի Հանրապետությունում մարդու համար ախտածնության 1-4-րդ խմբերի միկրոօրգանիզմները, արտադրվում, մշակվում, տեղափոխվում, դեպոնացվում, օգտագործվում, պահպանվում և ոչնչացվում են սանիտարական կանոններին համապատասխան, այնպես, որ չվտանգեն մարդկանց առողջությունը:»:

**Հոդված 14.** Ուժը կորցրած ճանաչել Օրենքի 15-րդ հոդվածը:

**Հոդված 15.** Օրենքի 16-րդ հոդվածը շարադրել նոր խմբագրությամբ.

«Հոդված 16. Հայաստանի Հանրապետության բնակչության սանիտարահամաճարակային անվտանգության ապահովման ընդհանուր պահանջները բնակչության ջրամատակարարման և ջրօգտագործման բնագավառում

|  |
| --- |
|  |

 Համայնքն ապահովում է բնակիչների կենցաղային և ֆիզիոլոգիական կարիքների համար խմելու ջրով անհրաժեշտ քանակությամբ` Հայաստանի Հանրապետության կառավարության սահմանած կարգով:

Խմելու և կենցաղային կարիքների համար օգտագործվող ջրի որակը պետք է համապատասխանի սանիտարական կանոններին:

Պետական մարմինները, տեղական ինքնակառավարման մարմինները և ջրամատակարարման համակարգը շահագործող կազմակերպությունները, իրենց իրավասությունների սահմաններում իրականացնում են միջոցառումներ ջրամատակարարման համակարգի պահպանման, զարգացման և բնակչությանը խմելու ջրի որակի պահանջներին համապատասխանջրով ապահովելու ուղղությամբ:

Կենտրոնացված և ոչ կենտրոնացված ջրամատակարարման, լողանալու, սպորտով զբաղվելու և բնակչության հանգստի, բուժական նպատակներով օգտագործվող, ինչպես նաև բնակավայրերի սահմաններում գտնվող ջրամբարների ջրի որակը պետք է համապատասխանի սանիտարական կանոններին:

Բնակչության ջրօգտագործման աղբյուրների աղտոտումը կանխարգելելու և վերացնելու նպատակով Հայաստանի Հանրապետության օրենսդրությամբ սահմանվում են սանիտարական պահպանման գոտիներ` հատուկ ռեժիմով:

Ջրի որակը սանիտարական կանոններին չհամապատասխանելու դեպքում Տեսչական մարմնի որոշմամբ ձեռնարկությունների, հիմնարկների, կազմակերպությունների և քաղաքացիների կողմից ջրի աղբյուրների և ջրամատակարարման համակարգի օգտագործումը կասեցվում է:»:

**Հոդված 16.** Օրենքի 17-րդ հոդվածը շարադրել նոր խմբագրությամբ.

«Հոդված 17. Հայաստանի Հանրապետության բնակչության սանիտարահամաճարակային անվտանգության ապահովման ընդհանուր պահանջները բնակավայրերի մթնոլորտային օդի և աշխատատեղերի օդի մաքրության պահպանման բնագավառում

Բնակավայրերի մթնոլորտային օդում և աշխատատեղերի օդում, մարդկանց գտնվելու վայրերում աղտոտող նյութերի քանակությունը և վնասակար ֆիզիկական գործոնների մակարդակները պետք է համապատասխանեն Հայաստանի Հանրապետության օրենսդրությանը:

Մասնագիտական գործունեության հետ կապված` աշխատանքային պայմանները աշխատողների կյանքի և առողջության համար պետք է լինեն անվտանգ՝ սանիտարական կանոններին, ստանդարտներին, շինարարական կանոններին և բնակչության սանիտարահամաճարակային անվտանգությունն ապահովող այլ նորմատիվ տեխնիկական փաստաթղթերին համապատասխան։

Աշխատանքի պայմանների հիգիենիկ դասակարգումը և առողջության համար վնասակար գործոնների թույլատրելի նվազագույն մակարդակը և քանակը Հայաստանի Հանրապետության աշխատանքային օրենսգրքի համաձայն սահմանվում են սանիտարական կանոններով:

Բնակավայրերի մթնոլորտային օդի արտադրական (արդյունաբերական, գյուղատնտեսական, էներգետիկ) արտանետումների աղտոտումից պաշտպանելու համար սահմանվում են սանիտարապաշտպանական գոտիներ «Մթնոլորտային օդի պահպանության մասին» Հայաստանի Հանրապետության օրենքի համաձայն:»:

**Հոդված 17**. Օրենքի 18-րդ հոդվածի 1-ին մասը շարադրել նոր խմբագրությամբ.

«Պետական և տեղական ինքնակառավարման մարմինները, ձեռնարկությունները, հիմնարկները, կազմակերպությունները, քաղաքացիները, Հայաստանի Հանրապետության օրենսդրության համաձայն, պահպանում են բնակավայրերի բարվոք սանիտարական վիճակը: Բնակավայրերի սանիտարական վիճակի պահպանումն ու հսկողությունը իրականացվում է Հայաստանի Հանրապետության օրենսդրությամբ սահմանված կարգով: Արտադրական և կենցաղային թափոնների հավաքումը, վերամշակումը, օգտահանումը, վարակազերծումը և թաղումն իրականացվում է սանիտարական կանոններին համապատասխան:»:

**Հոդված 18.** Օրենքի 19-րդ հոդվածը շարադրել նոր խմբագրությամբ.

«Հոդված 19. Հայաստանի Հանրապետության բնակչության սանիտարահամաճարակային անվտանգության ապահովման ընդհանուր պահանջները շենքերի, կառույցների, սարքավորումների և տրանսպորտային միջոցների պահպանման ու շահագործման բնագավառում

Բժշկական օգնության և սպասարկման, կրթության, խնամքի, կենցաղային, հյուրանոցային, հանգստի, զբոսաշրջության, սպորտի ծառայությունները պետք է լինեն առողջության համար անվտանգ և համապատասխանեն սանիտարական կանոններին։ Բնակելի, արտադրական, հասարակական և մյուս շենքերը, կառույցները, տեխնոլոգիական և մյուս սարքավորումները, տրանսպորտային միջոցները անհրաժեշտ է պահել և շահագործել սանիտարական կանոններին, ստանդարտներին, շինարարական կանոններին և բնակչության սանիտարահամաճարակային անվտանգությունն ապահովող այլ նորմատիվ տեխնիկական փաստաթղթերին համապատասխան: Բժշկական օգնության և սպասարկման, կրթության, խնամքի, կենցաղային, հյուրանոցային, հանգստի, զբոսաշրջության, սպորտի ծառայությունները պետք է լինեն առողջության համար անվտանգ և համապատասխանեն սանիտարական կանոններին։»:

**Հոդված 19**. Օրենքի 20-րդ հոդվածը շարադրել նոր խմբագրությամբ.

«Հոդված 19. Հայաստանի Հանրապետության բնակչության սանիտարահամաճարակային անվտանգության ապահովման ընդհանուր պահանջները ճառագայթման աղբյուրների հետ աշխատելիս

Ճառագայթային անվտանգության բնագավառում սանիտարահամաճարակային անվտանգության ապահովման և պետական վերահսկողության առանձնահատկությունները սահմանվում են «Խաղաղ նպատակներով ատոմային էներգիայի անվտանգ օգտագործման մասին» Հայաստանի Հանրապետության օրենքով և այլ օրենսդրությամբ: »:

**Հոդված 20.** Օրենքը լրացնել նոր 201-204–րդ հոդվածներով` հետևյալ բովանդակությամբ.

**«Հոդված** **201. Հայաստանի Հանրապետության բնակչության սանիտարահամաճարակային անվտանգության ապահովման ընդհանուր պահանջները վարակիչ և ոչ վարակիչ հիվանդությունների, թունավորումների կանխարգելման բնագավառում**

1. Վարակիչ և ոչ վարակիչ հիվանդությունները, թունավորումները ենթակա են հաշվառման և հաղորդման։ Հաշվառման, հաղորդման ենթակա, վարակիչ և ոչ վարակիչ հիվանդությունների, թունավորումների ցանկերը հաստատվում են և հաշվառման, հաղորդման կարգը սահմանվում է Լիազոր մարմնի կողմից։

2. Մարդու (հանրության) առողջության վրա շրջակա միջավայրի գործոնների վնասակար ազդեցության նվազեցման, կանխարգելման, բացառման, վարակիչ ու ոչ վարակիչ հիվանդությունների առաջացման և տարածման կանխման ու վերացման նպատակով իրականացվում են կանխարգելիչ և հակահամաճարակային միջոցառումներ (ախահանում, միջատազերծում, կրծողազերծում, իմունականխարգելում, բուժում):

3. Հայաստանի Հանրապետությունում վարակիչ հիվանդությունների հնարավոր աղբյուր հանդիսացող անձինք՝ վարակիչ հիվանդություններով հիվանդները, դրանց կասկածով անձինք, վարակիչ հիվանդություններով հիվանդների հետ շփված անձինք, ինչպես նաև վարակիչ հիվանդությունների հարուցիչներ կրողները ենթակա են հետազոտման, բժշկական զննությունների, և (կամ) բուժման, և(կամ) կանխարգելման, և(կամ) հոսպիտալացման Հայաստանի Հանրապետության օրենսդրությամբ սահմանված կարգով:

4. Հայաստանի Հանրապետությունում վարակիչ հիվանդությունների հնարավոր աղբյուր հանդիսացող անձինք՝ վարակիչ հիվանդություններով հիվանդները, դրանց կասկածով անձինք, վարակիչ հիվանդություններով հիվանդների հետ շփված անձինք, ինչպես նաև վարակիչ հիվանդությունների հարուցիչներ կրողները բժշկական ոչ հոժարակամ հետազոտության և (կամ) բուժման կարող են ենթարկվել Հայաստանի Հանրապետության օրենքով սահմանված կարգով։»:

**Հոդված 202. Սահմանափակող միջոցառումներ**

1. Վարակիչ հիվանդությունների` Հայաստանի Հանրապետության տարածք ներմուծման, դրանց ծագման ու տարածման վտանգի, բռնկումների, համաճարակների, համավարակների առաջացման դեպքում կարող են կիրառվել կարանտին, օբսերվացիա, մեկուսացում և Հայաստանի Հանրապետության օրենսդրությամբ և Հայաստանի Հանրապետության վավերացրած միջազգային պայմանագրերով սահմանված այլ սահմանափակող միջոցառումներ:
2. Կարանտինը՝ վարակիչ հիվանդությունների բռնկումները, համաճարակները տեղայնացնող, վերացնող, վարակի օջախները մեկուսացնող և վարակի հետագա տարածումը, վարակիչ հիվանդությունների ներթափանցումը կանխող, ինչպես նաև ֆիզիկական և իրավաբանական անձանց իրավունքների ժամանակավոր սահմանափակումներ ու լրացուցիչ պարտականություններ սահմանող կանխարգելիչ և հակահամաճարակային միջոցառումների համակարգ է։
3. Օբսերվացիան բժշկական դիտարկման, հակահամաճարակային միջոցառումների համալիր է, որը կիրառվում է որոշակի ժամանակահատվածով, հատուկ վտանգավոր վարակիչ հիվանդների հետ շփված անձանց՝ կոնտակտավորների նկատմամբ, որոնք մեկուսացված են առանձին սենքում։ Օբսերվացիան կիրառվում է կարանտինային գոտի մուտք գործող և դուրս եկող անձանց նկատմամբ, ինչպես նաև հատուկ վտանգավոր վարակիչ հիվանդությունների տեսակետից անապահով երկրներից՝ Հայաստանի Հանրապետության տարածք մուտք գործող հիվանդության կասկածով անձանց նկատմամբ։
4. Մեկուսացումը հիվանդի կամ վարակվածի, հիվանդի հետ շփված անձանց՝ կոնտակտավորների, ախտահարված կամ բաղարկված կոնտեյներների, փոխադրամիջոցների, բեռների, ապրանքի, փոստային ծանրոցների առանձնացումն է մյուսներից՝ այնպես, որ կանխվի վարակի կամ աղտոտման տարածումը:
5. Սահմանափակող միջոցառումներ, այդ թվում՝ կարանտին սահմանելու և չեղյալ հայտարարելու դեպքերի ցանկը սահմանում է կառավարությունը:
6. Կարանտինը սահմանվում և չեղյալ է հայտարարվում Հայաստանի Հանրապետության ամբողջ տարածքում, Հայաստանի Հանրապետության պետական սահմանի անցման կետերում, վարչատարածքային միավորների տարածքում, կազմակերպություններում: Կարանտին և օբսերվացիա Հայաստանի Հանրապետության տարածքում և Հայաստանի Հանրապետության պետական սահմանի անցման կետերում սահմանվում և չեղյալ է հայտարարվում Լիազոր մարմնի առաջարկությամբ՝ կառավարության կողմից, վարչատարածքային միավորներում՝ տարածքային կառավարման մարմինների կողմից և կազմակերպություններում՝ կազմակերպության ղեկավարի կողմից:
7. Կարանտինի սահմանման ենթակա դեպք արձանագրելիս՝ բժշկական օգնություն և սպասարկում իրականացնող կազմակերպության կամ դեպքը արձանագրող այլ անձանց, մարմինների կողմից անմիջապես, արտահերթ հաղորդման սխեմայով, տեղեկացվում է Լիազոր մարմնին։ Լիազոր մարմինը, գնահատելով ստացված տեղեկատվությունը՝ հիվանդության հարուցիչի ախտածնությունը, տարածման առանձնահատկությունները, մեխանիզմները, ուղիները և գործոնները, վարակի փոխանցման տարածքի բնական-աշխարհագրական պայմանները, որոշում է վարակի օջախի սահմանները և առաջարկություն է ներկայացնում կազմակերպության ղեկավարին համապատասխան կազմակերպությունում և (կամ) տարածքային կառավարման մարմնին՝ համապատասխան վարչատարածքային միավորում և (կամ) կառավարությանը՝ Հայաստանի Հանրապետության տարածքում կամ Հայաստանի Հանրապետության պետական սահմանի անցման կետերում, կարանտին և օբսերվացիա սահմանելու վերաբերյալ։
8. Լիազոր մարմնի առաջարկության հիման վրա կազմակերպությունը և (կամ) տարածքային կառավարման մարմինը և (կամ) կառավարությունը սահմանում է կարանտինային գոտու՝ վարակի օջախի սահմանները:
9. Կարանտինային գոտում իրականացվում են հակահամաճարակային հետևյալ միջոցառումները.

1) եթե կարանտինային գոտին ներառում է երկու սահմանակից համայնքների կամ մարզերի տարածքները, ապա հիվանդության վերացման միջոցառումները համապատասխանաբար իրականացնում են երկու մարզի կամ համայնքի տարածքային պետական կառավարման և տեղական ինքնակառավարման մարմինները: Եթե համաճարակն ընդգրկել է երեք և ավելի մարզ, հակահամաճարակային միջոցառումների կազմակերպման, համակարգման, իրականացման և ֆինանսավորման նպատակով վարչապետի որոշմամբ ստեղծվում է կենտրոնական հակահամաճարակային միջգերատեսչական խորհուրդ և սահմանվում են անհրաժեշտ գործողություններ, որոնք ղեկավարում է վարչապետը կամ փոխվարչապետը: Խորհրդի կազմն ընդգրկում է ներկայացուցիչներ Լիազոր մարմնից, արտակարգ իրավիճակների, էկոնոմիկայի, արդարադատության, պաշտպանության, ֆինանսների, բարձր տեխնոլոգիական արդյունաբերության, բնապահպանության բնագավառներում պետական կառավարումն իրականացնող լիազորված մարմիններից և այլ շահագրգիռ պետական մարմիններից: Մարզերում ստեղծվում են տարածքային հակահամաճարակային մշտական գործող հանձնաժողովներ, որոնց կազմը և լիազորությունները հաստատում է մարզպետը.

2) եթե հիվանդությունը մարդու և կենդանիների համար ընդհանուր է, անհրաժեշտ միջոցառումները ձեռնարկվում են անասնաբուժական մարմինների հետ համատեղ.

3) ելնելով վարակի հարուցչից, տարածման առանձնահատկություններից և պայմաններից՝ կարող է սահմանվել օբսերվացիա․

4) լրացուցիչ միջոցառումներ` կարանտինի ժամկետի երկարաձգում, համայնքների ու մարզերի տարածքում տրանսպորտային միջոցների երթևեկության սահմանափակում, տրանսպորտի երթուղիների փոփոխություն իրականացնելու առաջարկություններով տարածքային կառավարման մարմինը դիմում է այլ մարմինների` ներգրավելով ոստիկանության, ազգային անվտանգության և այլ ուժեր ու միջոցներ: Համապատասխան միջոցառման մասին որոշումը կայացվում է 24 ժամվա ընթացքում.

4) հիվանդության առաջացման հաստատումից հետո կարանտինային գոտու տարածքներում վարակի օջախի վերացման վերաբերյալ Լիազոր մարմնի և դրա ենթակա կառույցների պաշտոնատար անձանց կարգադրությունները պարտադիր կատարման ենթակա են բոլոր ֆիզիկական և իրավաբանական անձանց համար։

1. Կարանտինային միջոցառումները պարտադիր ենթակա են կատարման բոլոր ֆիզիկական և իրավաբանական անձանց, պետական, տեղական ինքնակառավարման մարմինների և պաշտոնատար անձանց համար։
2. Կարանտինը և օբսերվացիան չեղյալ են հայտարարվում Լիազոր մարմնի առաջարկությամբ՝ Հայաստանի Հանրապետության կառավարության և(կամ) տարածքային կառավարման մարմնի և(կամ) կազմակերպության ղեկավարի որոշմամբ:
3. Մեկուսացումը, ինչպես նաև Հայաստանի Հանրապետության օրենսդրությամբ և Հայաստանի Հանրապետության վավերացրած միջազգային պայմանագրերով սահմանված այլ սահմանափակող միջոցառումները կիրառվում են ելնելով համաճարակային իրավիճակից՝ հիվանդության (այդ թվում՝ կասկածելի), ինչպես նաև բաղարկման դեպքի արձանագրումից։
4. Մեկուսացումը, ինչպես նաև Հայաստանի Հանրապետության օրենսդրությամբ և Հայաստանի Հանրապետության վավերացրած միջազգային պայմանագրերով սահմանված այլ սահմանափակող միջոցառումները սահմանվում և չեղյալ են հայտարարվում վարակիչ (այդ թվում՝ մարդու և կենդանիների համար ընդհանուր) հիվանդությունների օջախներում, բաղարկված բեռների, ապրանքի, կոնտեյներների, փոխադրամիջոցների, փոստային ծանրոցների հայտնաբերման և տեղակայման վայրերում, պետական սահմանի անցման կետերում՝ Լիազոր մարմնի, դեպքն արձանագրող բժշկական օգնություն և սպասարկում իրականացնող կազմակերպության, պետական սահմանի անցման կետում՝ նաև պետական հիգիենիկ և հակահամաճարակային վերահսկողություն իրականացնող տեսչական մարմնի առաջարկությամբ կամ համաձայնությամբ։
5. Մեկուսացումը, ինչպես նաև Հայաստանի Հանրապետության օրենսդրությամբ և Հայաստանի Հանրապետության վավերացրած միջազգային պայմանագրերով սահմանված այլ սահմանափակող միջոցառումների սահմանման ենթակա դեպք արձանագրելիս՝ բժշկական օգնություն և սպասարկում իրականացնող կազմակերպության, պետական սահմանի անցման կետերում պետական վերահսկողություն իրականացնող կամ դեպքը արձանագրող այլ անձանց, մարմինների կողմից անմիջապես, արտահերթ հաղորդման սխեմայով, տեղեկացվում է Լիազոր մարմնին։ Լիազոր մարմինը, գնահատելով ստացված տեղեկատվությունը՝ հիվանդության հարուցիչի ախտածնությունը, տարածման առանձնահատկությունները, տարածքի բնական-աշխարհագրական պայմանները՝ հիվանդության արմատավորման տեսակետից, որոշում է մեկուսացում կամ Հայաստանի Հանրապետության օրենսդրությամբ և Հայաստանի Հանրապետության վավերացրած միջազգային պայմանագրերով սահմանված այլ սահմանափակող միջոցառումներ սահմանելու վերաբերյալ։
6. Լիազոր մարմինը որոշում է մեկուսացման, ինչպես նաև Հայաստանի Հանրապետության օրենսդրությամբ և Հայաստանի Հանրապետության վավերացրած միջազգային պայմանագրերով սահմանված այլ սահմանափակող միջոցառումների սահմանման ժամկետները, անհրաժեշտ հակահամաճարակային միջոցառումների ցանկը։ Եթե հիվանդությունը մարդու և կենդանիների համար ընդհանուր է, անհրաժեշտ միջոցառումները ձեռնարկվում են անասնաբուժական մարմինների հետ համատեղ։ Հակահամաճարակային միջոցառումների պարտադիր իրականացման համար Լիազոր մարմինը կարող է դիմել այլ մարմինների` ներգրավելով ոստիկանության, ազգային անվտանգության և այլ ուժեր ու միջոցներ: Համապատասխան միջոցառման մասին որոշումը կայացվում է 24 ժամվա ընթացքում։ Մեկուսացման, ինչպես նաև Հայաստանի Հանրապետության օրենսդրությամբ և Հայաստանի Հանրապետության վավերացրած միջազգային պայմանագրերով սահմանված այլ սահմանափակող միջոցառումների սահմանման և վերացման վերաբերյալ Լիազոր մարմնի և դրա ենթակա կառույցների պաշտոնատար անձանց կարգադրությունները պարտադիր կատարման ենթակա են բոլոր ֆիզիկական և իրավաբանական անձանց համար, իսկ այդ միջոցառումները պարտադիր կատարման ենթակա են բոլոր ֆիզիկական և իրավաբանական անձանց, պետական, տեղական ինքնակառավարման մարմինների և պաշտոնատար անձանց համար։

16. Մեկուսացման, ինչպես նաև Հայաստանի Հանրապետության օրենսդրությամբ, Հայաստանի Հանրապետության վավերացրած միջազգային պայմանագրերով սահմանված այլ սահմանափակող միջոցառումներ չեղյալ են հայտարարվում Լիազոր մարմնի կողմից կամ առաջարկությամբ՝ Հայաստանի Հանրապետության կառավարության և(կամ) տարածքային կառավարման մարմնի և(կամ) կազմակերպության ղեկավարի կողմից:

 **Հոդված 203 . Լաբորատոր ոլորտի գործունեության համակարգում**

1. Լաբորատոր ոլորտի գործունեության համակարգումն իրականացվում է Լիազոր մարմնի կողմից ազգային լաբորատոր համակարգի և համընդհանուր լաբորատոր ցանցի միջոցով:
2. Ազգային լաբորատոր համակարգը և համընդհանուր լաբորատոր ցանցը ստեղծվում և դրա լիազորությունները սահմանվում են կառավարության որոշմամբ:»:

 **Հոդված 204 . Հիվանդությունների միջազգային տարածման կանխարգելում**

Հայաստանի Հանրապետության տարածքում ապահովվում են Միջազգային առողջապահական կանոնների պահանջներն` ուղղված հիվանդությունների առաջացմանը և միջազգային տարածման կանխարգելմանը, որի համակարգումն իրականացվում է Լիազոր մարմնի կողմից:»:

**Հոդված 21**. Օրենքի 21-րդ հոդվածը շարադրել նոր խմբագրությամբ.

**«Հոդված 21. Բնակչության իրազեկման, բժշկական և հիգիենիկ կրթության և առողջ ապրելակերպի քարոզչության կազմակերպումը**

 1. Հայաստանի Հանրապետությունում իրականացվում է սանիտարահամաճարակային անվտանգության ապահովման ոլորտում բնակչության իրազեկում, բժշկական ու հիգիենիկ ուսուցում և առողջ ապրելակերպի քարոզչությունը:

2. Հիգիենիկ ուսուցման կարգը սահմանում է Հայաստանի Հանրապետության կառավարությունը:»:

**Հոդված 22.** Օրենքի 22-րդ հոդվածի`

1. վերնագիրը շարադրել նոր խմբագրությամբ.

« Հոդված 22.Բժշկական պարտադիր զննությունների կազմակերպումը»,

1. 2-րդ մասից հանել «, բացառությամբ «Սննդամթերքի անվտանգության պետական վերահսկողության մասին» Հայաստանի Հանրապետության օրենքի 19-րդ հոդվածի 2-րդ մասի 7-րդ կետով սահմանված դեպքի։» բառերը։

**Հոդված 23.** Օրենքի 23-րդ հոդվածը շարադրել նոր խմբագրությամբ.

 **«Հոդված 23. Սանիտարահիգիենիկ փորձաքննություն**

 1. Սանիտարահիգիենիկ փորձաքննությունը բնակչության առողջության վրա ուղղակի և անուղղակի (շրջակա միջավայրի գործոնների միջոցով) ազդեցություն ունեցող նախատեսվող և իրականացվող գործունեության, հիմնադրութային փաստաթղթերի ու կառույցների՝ սանիտարահամաճարակային անվտանգության ոլորտի օրենսդրության պահանջների ապահովման հավաստումն է, որի նպատակը մարդու օրգանիզմի վրա շրջակա միջավայրի վնասակար և վտանգավոր գործոնների ազդեցությունը բացառելու, հիվանդությունները կանխարգելելու և նրա և ապագա սերունդների կենսունակության համար բարենպաստ պայմանների ապահովումն է։

1. Պարտադիր սանիտարահիգիենիկ փորձաքննություն է իրականացվում Անդրսահմանային ենթատեքստում շրջակա միջավայրի վրա ազդեցության գնահատման մասին կոնվենցիայի ռազմավարական էկոլոգիական գնահատման մասին արձանագրության և «Շրջակա միջավայրի վրա ազդեցության գնահատման և փորձաքննության մասին» Հայաստանի Հանրապետության օրենքով և Հայաստանի Հանրապետության օրենսդրությամբ նախատեսված այլ դեպքերում: Պարտադիր սանիտարահիգիենիկ փորձաքննությունն իրականացնում և եզրակացությունը տրամադրում է Լիազոր մարմինը՝ Հայաստանի Հանրապետության օրենսդրությամբ սահմանված կարգով:
2. Սանիտարահիգիենիկ փորձաքննությունը կարող է իրականացվել կառույցների, կառուցվածքների, շենքերի, շինությունների, արտադրանքի, ապրանքների, ծառայությունների, գործունեության տեսակների, շրջակա և բնակության միջավայրի գործոնների սանիտարական օրենսդրության պահանջներին համապատասխանությունն հավաստելու վերաբերյալ ֆիզիկական և իրավաբանական անձանց, անհատ ձեռնարկատերերի, օտարերկրյա պետությունների, միջազգային կազմակերպությունների դիմելու և Հայաստանի Հանրապետության օրենսդրությամբ նախատեսված մյուս դեպքերում Հայաստանի Հանրապետության օրենսդրությամբ սահմանված կարգով բժշկական օգնության և սպասարկման ոչ բուժական բնույթի՝ սանիտարահիգիենիկ փորձաքննության ծառայությունների մատուցման լիցենզիա ստացած իրավաբանական անձանց կամ անհատ ձեռնարկատերերի կողմից:
3. Բժշկական օգնության և սպասարկման ոչ բուժական բնույթի՝ սանիտարահիգիենիկ փորձաքննության ծառայությունների մատուցմանը ներկայացվող պահանջները սահմանում է Կառավարությունը
4. Փորձաքննության շրջանակներում սանիտարահամաճարակային անվտանգության ոլորտի օրենսդրության պահանջների ապահովումը հավաստելու համար լաբորատոր հետազոտության արդյունքների անհրաժեշտության դեպքում եզրակացության տրամադրման համար հիմք ընդունվում են օրենսդրությամբ սահմանված կարգով հավատարմագրված, ԵԱՏՄ ռեեստրում գրանցում ստացած փորձարկման այլ լաբորատորիաների կողմից` դիմելու ժամկետից ոչ ավել քան 1 ամիս վաղեմությամբ իրականացված հետազոտությունների արդյունքները:

 6. Փորձաքննության տվյալների հիման վրա տրամադրված եզրակացությունը կամ կարծիքը պետական մարմինները բնակչության սանիտարահամաճարակային անվտանգության ապահովման հարցերի վերաբերյալ որոշումներ ընդունելիս քննարկում և հաշվի են առնում:»:

**Հոդված 24.** Օրենքի 5-րդ գլխի վերնագիրը շարադրել նոր խմբագրությամբ.

«Գ Լ ՈՒ Խ  5**.** ՀԱՄԱՃԱՐԱԿԱԲԱՆԱԿԱՆ ԴԻՏԱՐԿՈՒՄԸ, ՀԻՎԱՆԴՈՒԹՅՈՒՆՆԵՐԻ ԿԱՆԽԱՐԳԵԼՈՒՄԸ, ՀԻԳԻԵՆԻԿ ՈՒ ՀԱԿԱՀԱՄԱՃԱՐԱԿԱՅԻՆ ՎԵՐԱՀՍԿՈՂՈՒԹՅՈՒՆԸ»

**Հոդված 28.** Օրենքի 24-րդ հոդվածի

1. 1-ին մասում «Հայաստանի Հանրապետության առողջապահության բնագավառում պետական կառավարման լիազոր մարմնի» բառերը փոխարինել «Լիազոր մարմնի» բառերով.
2. 2-րդ մասը շարադրել նոր խմբագրությամբ.

 «Լիազոր մարմինը, բնակչության սանիտարահամաճարակային անվտանգության ապահովման ոլորտի պետական կազմակերպությունների հետ համատեղ, իրականացնում է`

1. համաճարակաբանական դիտարկում` առողջության, հիվանդությունների և դրանց տարածման պատճառների ու պայմանների հետ կապված տվյալների՝ ներառյալ լաբորատոր գործիքային հետազոտությունների արդյունքները, շարունակական և համակարգված հավաքում, վերլուծություն, գնահատում, կանխատեսում և իր իրավասության շրջանակներում որոշումների ընդունում.
2. հիվանդությունների կանխարգելում` դրանց տարածման նվազեցման կամ վերացման ուղղությամբ գործունեության պլանավորում, համալիր կանխարգելիչ և հակահամաճարակային միջոցառումների իրականացում և գնահատում.
3. բնակչության սանիտարահամաճարակային անվտանգության ապահովման նպատակով անհրաժեշտ առաջարկությունների մշակում.
4. վարակիչ, ոչ վարակիչ հիվանդությունների և թունավորումների վարչական վիճակագրական հաշվառում: »։

 3) Օրենքի 24-րդ հոդվածի 3-րդ մասից հանել «վարակիչ, զանգվածային ոչ վարակիչ հիվանդությունների և թունավորումների առաջացման, ինչպես նաև տարածման պատճառների ու պայմանների հայտնաբերումը.» նախադասությունը և «զանգվածային» բառը։

**Հոդված 25.** Ուժը կորցրած ճանաչել Օրենքի 25-րդ հոդվածը:

**Հոդված 26.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.**«Կառավարության կառուցվածքի և գործունեության մասին» Հայաստանի Հանրապետության 2018 թվականի մարտի 23-ի ՀՕ-253-Ն օրենքի (այսուհետ՝ Օրենք) հավելվածի 2-րդ կետում «բնակչության սանիտարահամաճարակային անվտանգության ապահովման» բառերից հետո լրացնել «սննդամթերքի անվտանգության,» բառերը:

**Հոդված 2.**Օրենքի հավելվածի 15-րդ կետից հանել «սննդամթերքի անվտանգության» բառերը:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։